লা লিগা
এপ্রিল, ১৯২৭ সালে জোস মারিয়া আচা নামীয় আরেনাস ক্লাব ডি গেটক্সো দলের পরিচালক প্রথম স্পেনের জাতীয় লীগ পদ্ধতি প্রবর্তনের প্রস্তাবনা করেন। অংশগ্রহণকারী দলের সংখ্যা, কোন কোন দল অংশগ্রহণ করবে ইত্যাদি নানাবিধ বিষয় নিয়ে অনেক বিতর্কের পর রিয়াল ফেদারেশিও ইস্পানোলা ডি ফুটবল সংস্থা লীগ পদ্ধতি প্রবর্তনে সাঁয় দেয়। সংস্থাটি ১০ দল নিয়ে ১৯২৯ সালে প্রথমবারের মতো প্রাইমেরা ডিভিশনের প্রচলন ঘটায়। কোপা দেল রে প্রতিযোগিতার পূর্বতন বিজয়ী দলসমূহ - বার্সেলোনা, রিয়াল মাদ্রিদ, অ্যাথলেটিক বিলবাও, রিয়াল সোশাইডেড, আরেনাস ক্লাব ডি গেটক্সোকে নির্বাচিত করা হয়। অ্যাটলেটিকো মাদ্রিদ, ইস্পানিওল এবং ইউরোপা - এ তিনটি দল কোপা দেল রে'র রানার্স-আপ হিসেবে ও নক-আউটভিত্তিক প্রতিযোগিতা থেকে রেসিং ডি স্যানটেন্ডার লীগে খেলার জন্য যোগ্যতা অর্জন করে।
২০১২ বাংলাদেশ ফুটবল প্রিমিয়ার লীগ
২০১২ গ্রামীণফোন বাংলাদেশ লীগ শুরু হয় ১ ফেব্রুয়ারি, ২০১২ তারিখে। ২০১২ ছিল বাংলাদেশী পেশাদার লীগের ৫ম আসর এবং বাংলাদেশ লীগ থেকে বাংলাদেশ প্রিমিয়ার লীগ নামকরণের পর প্রথম আসর। ঢাকা আবাহনী লিমিটেড লীগ জয়ী হয়। সেই সাথে তারা ২০১৩ এএফসি প্রেসিডেন্টস কাপে খেলার যোগ্যতা অর্জন করে।